অনলাইন সংরক্ষণ // দীর্ঘদিন পাকিস্তান দলে খেলেছেন, নেতৃত্ব দিয়েছেন। তাই এবার এশিয়া কাপে দলকে নিয়ে শহীদ আফ্রিদির প্রত্যাশাও ছিল অনেক বেশি। বাংলাদেশের বিপক্ষে গতকালকের ম্যাচের আগেই তিনি ঘোষণা দিয়েছিলেন, ফাইনালে উঠার লড়াইয়ে পাকিস্তান দল বাংলাদেশকে শুধু হারাবেই না, শিরোপাও জিতবে! সেই আফ্রিদির কণ্ঠে এখন উল্টো সুর।আফ্রিদির সুর উল্টে যাওয়ার কারণটা অবশ্য সবারই জানা। পাকিস্তানকে গুঁড়িয়ে ফাইনালে উঠে গেছে বাংলাদেশ। ম্যাচ শেষে তাই বাংলাদেশ দলকে অভিনন্দন জানাতে ভোলেননি একসময়ের বিশ্ব ক্রিকেট কাঁপানো এই অলরাউন্ডার।